Visit Site
Recommended byColombia
ఈ వర్సిటీ ఏర్పాటుతో ప్రపంచ ప్రఖ్యాత సంస్థలు.. హీరో, ఇసుజి, కియ, టాటా, అశోక్‌ లేల్యాండ్‌ వంటి సంస్థలు తమకు అనువైన వారిని గుర్తించి.. వారికి ప్రత్యేకంగా నైపుణ్యాభివృద్ధిని ఇచ్చేందుకు ముందుకు వస్తాయని రాష్ట్ర నైపుణ్యాభివృద్ధి సంస్థ చెబుతోంది. విశాఖలో ఏర్పాటు చేసే స్కిల్స్‌ వర్సిటీలో ఏటా 20,000 మంది నిరుద్యోగ యువతకు శిక్షణ ఇస్తారని పేర్కొంది.
పైన పేర్కొన్న వాటితో పాటు ఏటా 5000 మందికి నైపుణ్యాభివృద్ధిలో శిక్షణ ఇచ్చే సామర్థ్యం కలిగిన మినీ స్కిల్‌ డెవల్‌పమెంట్‌ ఇనిస్టిట్యూట్‌లను విశాఖ, అమరావతి, తిరుపతిలలో ఏర్పాటు చేయాలని నిర్ణయించారు. ఈ మినీ స్కిల్‌ డెవల్‌పమెంట్‌ ఇనిస్ట్టిట్యూట్‌లు కూడా భారతీయ పరిశ్రమల సమాఖ్య ఆధ్వర్యంలోనే నిర్వహించేందుకు సన్నాహాలు జరుగుతున్నాయని రాష్ట్ర ఉన్నతాధికారవర్గాలు వివరిస్తున్నాయి.
రాష్ట్రంలో ఇప్పటిదాకా ప్రభుత్వ, ప్రైవేటు సంస్థల ద్వారా నెల నుంచి మూడు నెలల వ్యవధిలో కంప్యూటర్‌ లిటరసీ, కుట్లు, అల్లికలు, పచ్చళ్ల తయారీ వంటి వాటిలో శిక్షణను ఇస్తున్నారు. ఇవన్నీ నామమాత్రంగానే ఉంటున్నాయే తప్ప స్వయం ఉపాధికిగానీ, పరిశ్రమల్లో ఉద్యోగాల కల్పనకు గానీ దోహదపడటం లేదన్న విమర్శలు ఉన్నాయి.
ఈ నేపథ్యంలో రాష్ట్రంలో ఏర్పాటు చేయనున్న నైపుణ్యాభివృద్ధి వర్సిటీ నిరుద్యోగులకు కచ్చితమైన ఉపాధిని కల్పిస్తుందని ఆశాభావం వ్యక్తం చేస్తున్నారు. ఇప్పటికే ప్రఖ్యాత ఆటో దిగ్గజ సంస్థ కియాతో రాష్ట్ర నైపుణ్యాభివృద్ధి సంస్థ సంప్రదింపులు జరిపింది. ఈ సంస్థ ముందుకొచ్చి.. తమకు అవసరమైన నైపుణ్యాలేమిటో స్పష్టం చేయడంలో కీలక అడుగు పడింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.